text: Brand i affaldsspand - familie reddet ud
  08 oktober 2012 kl. 06.41
  En familie i Bøgeskov ved Fredericia reddede sig ud, da der opstod brand i køkkenet lidt over midnat. Branden var opstået i skraldespanden under køkkenvasken.
  Køkkenet udbrændte fuldstændigt, og resten af huset blev svært sodskadet. Familien er genhuset ved noget familie.
  Brandalarmen indløb kl. 0.07. Da familien opdagede branden, var køkkenet helt overtændt. Det lykkedes familien at komme ud af huset og tilkalde brandvæsenet.
  